Saunakylä (Kivijärvi)

Saunakylä on kylä Kivijärven kunnan länsiosassa Keski-Suomessa. Saunakylä sijaitsee  noin kymmenen kilometriä lounaaseen Kivijärven keskustasta. Vuoden 2004 paikkeilla metsäisessä kylässä asui noin 30 ihmistä.Kyläsuunnitelma , Kivijärven kylät kuntakartalle, Kivijärven kunta 2004, s. 51–55.

Saunakylällä sijaitsee Kivijärven kunnan korkein kohta Perkausvuori, 208 metriä merenpinnasta. Sen huipulla on vuonna 2005 valmistunut puinen näkötorni.Näköalapaikka , Löylyperä-sivusto, Kivijärven Saunakylän Kyläyhdistys ry. Viitattu 2.8.2017. Kylän uimaranta sijaitsee Isolla Perkausjärvellä.

Saunakylän ensimmäinen talo on merkitty maarekisteriin vuonna 1726. Tervanpoltto työllisti kyläläisiä 1900-luvun alusta aina 1960-luvulle asti. Kylällä toimi 1920- ja 1930-lukujen vaihteessa Niilo Hakkaraisen suksitehdas.Historia , Löylyperä-sivusto, Kivijärven Saunakylän Kyläyhdistys ry. Viitattu 2.8.2017.

Vuonna 2003 on perustettu Kivijärven Saunakylän Kyläyhdistys ry.Etusivu , Löylyperä-sivusto, Kivijärven Saunakylän Kyläyhdistys ry. Viitattu 2.8.2017.

Lähteet

Luokka:Kivijärven kylät